Source: http://www.barassociation.fi/viestinta/oikeudellisia_uutisia/kansainvaliset_tietolahteet/2011
Timestamp: 2013-06-20 00:58:32+00:00
Document Index: 11225750

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

EIT:lta jälleen tuomio sen johdosta, että epäillyllä ei ollut riittävän ajoissa oikeutta avustajaan	Euroopan ihmisoikeustuomioistuin (EIT) on viime torstaina antamassaan tuomiossa jälleen kerran kiinnittänyt huomiota siihen, että rikoksesta epäillyllä tulee lähtökohtaisesti aina olla tosiasiallinen oikeus oikeudelliseen avustajaan heti tutkinnan alusta lähtien.
EIT: Ruandalaisen kansanmurhasta syytetyn hutun voi luovuttaa Ruandaan rikkomatta 3 tai 6 artiklaa	Euroopan ihmisoikeustuomioistuin (EIT) on tänään antanut merkittävän tuomion asiassa, joka koskee hututaustaisen kansanmurhasta syytetyn ruandalaismiehen luovuttamista Ruandaan oikeudenkäyntiä varten.
EIT: Turkin rikoslaki rikkoo sananvapautta	Euroopan ihmisoikeustuomioistuin (EIT) on tänään antamassaan tuomiossa katsonut, että Turkin rikoslain 301 artikla vielä nykyiselleenkin muutettuna ei ole riittävän ennustettava, jotta se täyttäisi "laissa säädetyn" sananvapauteen puuttumisen kriteerin siten kuin Euroopan ihmisoikeussopimuksen 10 (2) artiklassa edellytetään.
Ruotsin KKO: Poliisin suorittama ns. todisteprovokaatio voitiin ottaa huomioon rangaistuksen mittaamisessa	Ruotsin Korkein oikeus (RKKO) on eilen antanut mielenkiintoisen tuomion, jossa oli kysymys ennen kaikkea siitä, mikä merkitys poliisin soluttautumistoiminnassa saadulla epäillyn tunnustuksella (ns. todisteprovokaatio) oli epäiltyä murhaa koskevan jutun käsittelyssä.
EIT:n suuri jaosto: Korkeimpien tuomioistuinten toisistaan poikkeavat ratkaisut eivät muodosta 6 artiklan loukkausta	Euroopan ihmisoikeustuomioistuimen (EIT) suuri jaosto on äänin 10-7 tänään antamassaan tuomiossa katsonut, että se seikka, että Korkein sotilastuomioistuin antoi täysin päinvastaisen ratkaisun kuin mihin samojen faktojen perusteella yleiset hallintotuomioistuimet olivat päätyneet, ei loukannut oikeutta oikeudenmukaiseen oikeudenkäyntiin.
EIT:n presidentiltä muistutus tuomareiden immuniteetista	Euroopan ihmisoikeustuomioistuimen (EIT) presidentti on antanut lausunnon, jossa hän ilmaseee tuomioistuimen huolen siitä, että EIT:n romanialaistuomarin kotiin oli tehty kotietsintä. Presidentti muistuttaa, että tuomareiden immuniteetti koskee myös perheenjäseniä, ja että ainoastaan EIT:n täysistunto voi kumota tuomarin immuniteetin.
EIT antaa tuomion Ruandan oikeusjärjestelmän tilasta	Euroopan ihmisoikeustuomioistuin (EIT) antaa 27.10. tuomion asiassa, jossa on kysymys mm. siitä, saisiko ruandalaismies oikeudenmukaisen oikeudenkäynnin Ruandassa, mikäli hänet sinne luovutettaisiin.
EIT: Henkilön nimeäminen prostituoiduksi poliisin tietokannassa 8 artiklan loukkaus	Euroopan ihmisoikeustuomioistuin (EIT) on eilen antamaassaan tuomiossa katsonut, että naispuolisen henkilön nimeäminen prostituoiduksi - vieläpä heikoin perustein - perusti valittajaa koskevan loukkauksen hänen yksityiselämäänsä koskien.
EIT:lta mielenkiintoisia maaprofiileja	Euroopan ihmisoikeustuomioistuin (EIT) on tänään julkaissut mielenkiintoisia tietoja sekä jäsenvaltioiden saamista tuomioista että vireillä olevista valituksista vuosien 2008-2011 ajalta.
EIT julkaisi tilastotietoja valituksista	Euroopan ihmisoikeustuomioistuin (EIT) on julkaissut tilastoja siitä, miten valtiot ovat pärjänneet Euroopan ihmisoikeussopimuksen (EIS) soveltamisessa EIT:n tilastojen valossa.
Riihimäen vankilan umpihaalarikäytäntö EIT:n tutkittavana	Euroopan ihmisoikeustuomioistuin (EIT) on lähettänyt kahden Riihimäen vankilassa rangaistusta suorittaneiden henkilöiden valituksen hallitukselle vastattavaksi.
EIT: Bulgarian laissa ei taata riittävää mahdollisuutta osoittaa, että karkotettavaksi esitetty henkilö voi joutua vakavaan vaaraan vastaanottavassa valtiossa	Euroopan ihmisioikeustuomioistuin (EIT) on tänään antamassaan tuomiossa katsonut, että Bulgarian laissa on vakavia puutteita siltä osin, kun kyse on henkilöiden karkottamisesta. Tuomiossa Auad v. Bulgaria EIT katsoi, että valittajan karkotus muodostaisi Euroopan ihmisoikeussopimsuksen (EIS) 3 artiklan loukkauksen; lisäksi tapauksessa todettiin 5 ja 13 artiklan loukkaukset.
EIT: Täysin anonyymiksi jääneet poliisit poliisin tekemässä iskussa muodostivat 3 artiklan loukkauksen	EIT on tänään antamassaan tuomiossa katsonut, että Bulgarian viranomaiset eivät olleet suorittaneet riittävän tehokasta tutkintaa poliisin ratsian osalta, kun siihen osallistuneet poliisit olivat käyttäneet naamioita eivätkä tutkintaviranomaiset suostuneet identifioimaan poliiseja.
EIT: George Sorosin oikeudenkäynti täytti EIS:n kriteerit	Euroopan ihmisoikeustuomioistuin (EIT) on viime perjantaina antamassaan tuomiossa katsonut, että Sorosille Ranskassa tuomittu rangaistus oli perustunut riittävällä tavalla lakiin siten kuin Euroopan ihmisoikeussopimuksen (EIS) 7 artiklassa määrätään.
CAS: KOK:n päätös dopingiin syyllistyneen urheilijan automaattisesta osallistumiskiellosta seuraaviin olympialaisiin mitätön	Urheilun kansainvälinen välitystuomioistuin CAS on tänään antamassaan tuomiossa katsonut, että ns. Osaka-sääntö, jonka mukaan urheilija, jolle on määrätty vähintään kuuden kuukauden kilpailukielto dopingrikkomuksesta ei voi osallistua seuraaviin olympialaisiin, on mitätön.
Ruotsin KKO arvioi itseaiheutetun humalatilan merkitystä rikoksentekijän tahallisuuden arvioinnissa	Ruotsin Korkein oikeus (RKKO) on hiljattain antanut tuomion, jossa on mielenkiintoisella tavalla arvioitu sitä, mikä merkitys itseaiheutetulla humalatilalla on tahallisuden arvioinnissa tapon yrityksen ja törkeän pahoinpitelyn rajanvedossa.
EIT: Vähäisessäkin rikosasiassa tulee pääsääntöisesti järjestää suullinen käsittely	Euroopan ihmisoikeustuomioistuin katsoi hiljattain antamassaan tuomiossa, että jutussa, jossa poliisi oli määrännyt noin 625 euron suuruisen sakon valittajalle, olisi tullut järjestää suullinen käsittely huolimatta siitä, että valittaja ei nimenomaisesti tätä ollut ensi asteessa vaatinut.
EIT:n suuressa jaostossa suullinen kuulemistilaisuus ruotsalaisprofessorin asiassa	Euroopan ihmisoikeustuomion suuressa jaostossa on tänään järjestetty suullinen kuulemistilaisuus asiassa Gillberg v. Ruotsi. Valituksessa on kyse lapsi- ja nuorisopsykiatrian professori Christopher Gillbergin toiminnasta Göteborgin yliopistossa, kun hän vastoin hallinto-oikeuden määräystä kieltäytyi luovuttamasta tutkimusaineistoa muille tutkijoille.
EIT: Pakollinen seksuaalivalistus koulussa sopusoinnissa ihmisoikeussopimuksen kanssa	Euroopan ihmisoikeustuomioistuin (EIT) on tutkittavaksiottamista koskevassa ratkaisussaan todennut, että lasten pakollinen seksuaalivalistus koulussa ei riko sen paremmin Euroopan ihmisoikeussopimuksen (EIS) 1 lisäpöytäkirjan 2 artiklaa (oikeus koulutukseen), 9 artiklaa (ajatuksen-, omantunnon- ja uskonnonvapaus) kuin 8 artiklaa (oikeus nauttia yksityis- ja perhe-elämän kunnioitusta.
Ruotsissa myös hovioikeus hylkäsi syytteen BDSM:n harjoittamisen yhteydessä tapahtuneesta väitetystä pahoinpitelystä	Hövrätten över Skåne och Blekinge on arvioinut vastuuvapausperusteita sadomasokistisen seksuaalisen kanssakäymisen yhteydessä samalla tavoin kuin käräjäoikeus, ja katsonut, että sinänsä väkivallan kohteeksi joutunut nainen oli antanut pätevän suostumuksensa tapahtuneelle. Näin ollen käsillä oli loukatun suostumukseen perustuva vastuuvapausperuste ja syyte hylättiin.
Ruotsin HO: SAAB:in hakemus yrityssaneerauksesta hyväksyttiin	Hovrätten för Västra Sverige on tänään antamassaan ratkaisussa kumonnut käräjäoikeuden päätöksen ja päättänyt, että SAAB-yhtiöissä käynnistetään yrityssaneeraus.
EIT: YUKOSin oikeudenkäynti ei kaikilta osin oikeudenmukainen, lisäksi YUKOSin omaisuudensuojaa loukattu	Euroopan ihmisoikeustuomiosituin (EIT) on tänään antamassaan tuomiossa katsonut, että öljy-yhtiö YUKOSia vastaan käyty oikeudenkäynti Venäjällä rikkoi osin Euroopan ihmisoikeussopimuksen 6 artiklan 1 ja 3 b kohtaa kohtaa (oikeus oikeudenmukaiseen oikeudenkäyntiin) sekä 1 lisäpöytäkirjan 1 artiklaa (oikeus omaisuuden suojaan).
EIT:n suuri jaosto: Ammattiyhdistyksen jäsenillä ei rajatonta oikeutta kritisoida työnantajaa; erottaminen ei rikkonut sananvapautta	Euroopan ihmisoikeustuomioistuimen (EIT) suuri jaosto on tällä viikolla antamassaan tuomiossa katsonut, että työnantaja ei rikkonut ammattiyhdistyksen jäsenien sananvapautta erottaessaan heidät heidän julkaistuaan yhdistyksen lehdessä halventavan pilapiirroksen sekä törkeitä kommentteja niin työnantajastaan kuin työtovereistaan.
EIT: Tapaamisoikeuden epääminen väitetyltä biologiselta isältä rikkoi ihmisoikeussopimusta	Euroopan ihmisoikeustuomioistuin on tänään antamassaan tuomiossa Schneider v. Saksa katsonut, että Euroopan ihmisoikeussopimuksen 8 artiklaa oli loukattu, kun henkilön - joka väitti olevansa lapsen biologinen isä - tapaamis- ja tietojensaatioikeusvaatimus oli hylätty pelkästään sillä perusteella, että lapsella jo oli juridinen isä.
Isossa-Britanniassa kritiikkiä syyttäjän toiminnalle siitä, että syyttäjä oli salannut todistusaineistoa	Isossa-Britanniassa on julkaistu Nottinghamin Crown Courtin käsittelyn litterointi, jossa puheenjohtaja tiedustelee varsin kovin sanoin syyttäjältä, miksi syyttäjänvirasto oli salannut erään jutun keskeisimmistä todisteista sekä puolustukselta että tuomioistuimelta.
Ruotsin työtuomioistuin: Bloggaavaa poliisia ei saa erottaa blogikirjoitustensa takia	Ruotsin työtuomioistuin (Arbetsdomstolen) on eilen antamassaan tuomiossa katsonut, että poliisia, joka vapaa-ajallaan julkaisi blogissaan varsin kärkeviä ja jopa provosoivia asioita poliisin työstä, ei saanut irtisanoa. Tämä sen johdosta, että poliisi oli käyttänyt hänelle perustuslaissa taattua sananvapauttaan.
Ruotsissa jälleen esimerkillistä avoimuutta tuomioistuimen tiedottamisessa	Saab on jättänyt Vänersborgin käräjäoikeuteen hakemuksen yrityssaneerauksesta. Käräjäoikeus tiedotti hakemuksen jättämisestä saman tien, ja ilmoitti myöhemmin tänään, että ratkaisu asiassa annetaan huomenna. Lisäksi ratkaisuun osallistuvat käräjätuomarit järjestävät tiedotustilaisuuden ratkaisun antamisen jälkeen klo 14 paikallista aikaa. Päätös julkaistaan myös käräjäoikeuden kotisivuilla.
EIT tulee ottamaan kantaa avioliitossa syntyneen lapsen biologisen isän oikeuksiin	Euroopan ihmisoikeustuomioistuin (EIT) antaa reilun viikon päästä tuomion asiassa Schneider v. Saksa, jossa on kysymys (väitetysti) biologisen isän oikeudesta tavata ja saada tietoa lapsestaan, joka on syntynyt avioliitossa ja jolla siten on toinen juridinen isä.
Haagin sotarikostuomioistuin tuomitsi kenraali Momčilo Perišićin 27 vuodeksi vankeuteen	Haagin kansainvälinen sotarikostuomioistuin (International Criminal Tribunal for the former Yugoslavia, ICTY) katsoi tänään antamassaan tuomiossa, että Perišić oli syyllistynyt sotarikoksiin ja rikoksiin ihmisyyttä vastaan Bosnia-Herzegovinassa ja Kroatiassa.
Ruotsin korkein oikeus arvioi vangittuna pitämisen kohtuullisuutta	Ruotsin korkein oikeus on katsonut, että yli kolmen vuoden tutkintavankeusaika on ollut kohtuuton, vaikka kyse on ollut erittäin vakavista rikosepäilyistä.
Tuomioistuin hylkäsi syytteet Dominique Strauss-Kahnin jutussa	New Yorkin korkein oikeus on tänään hylännyt rikossyytteet Kansainvälisen valuuttarahaston entistä pääjohtajaa Dominique Strauss-Kahnia vastaan. Ratkaisu oli odotettu ja se noudatti syyttäjien esitystä.
New Yorkin syyttäjät esittävät syytteiden hylkäämistä Dominique Strauss-Kahnia vastaan	New Yorkin syyttäjät ovat eilen jättäneet New Yorkin korkeimmalle oikeudelle esityksen siitä, että entistä Kansainvälisen valuuttarahaston pääjohtajaa Dominique Strauss-Kahnia vastaan nostetut syytteet hylättäisiin.
CAS lievensi tenniksenpelaaja Robert Kendrickille määrättyä kilpailukieltoa	Urheilun kansainvälinen välitystuomioistuin CAS on tänään antamallaan tuomiolla lieventänyt yhdysvaltalaiselle Robert Kendrickille määrättyä kilpailukieltoa 12 kuukaudesta 8 kuukauteen.
Ruotsissa oikeuskansleri antoi lausunnon salaisten pakkokeinojen käytöstä	Ruotsin oikeuskansleri (JK) on antanut perusteellisen lausunnon lakiuudistuksesta, joka koskee salaisia pakkokeinoja. Lausunnossa on käsitelty hyvin samantyyppisiä asioita, kuin mistä Suomessa on käyty viime aikoina runsasta keskustelua.
EIT:lta uusi käytännön opas väliaikaisista toimenpiteistä	Euroopan ihmisoikeustuomioistuin on julkaissut päivitetyn käytännön oppaan väliaikaisista toimenpiteistä (interim measures).
EIT: Saamatta jäänyt perintö ei syy-yhteydessä isyyskanteen tutkimatta jättämisen kanssa	Euroopan ihmisoikeustuomiosituin katsoi kahdessa Suomea koskeneessa tuomiossaan, että vaikka Suomi oli loukannut yksityiselämän suojaa soveltamalla isyyslainsäädännön tiukkaa viiden vuoden kanneaikaa jäykästi, saamatta jäänyt perintö ei kuitenkaan ollut syy-yhteydessä loukkauksen kanssa.
EIT: Somaliaan ei voi luovuttaa loukkaamatta EIS 3 artiklaa	Euroopan ihmisoikeustuomioistuin (EIT) on tänään antanut merkittävän tuomion, joka koskee lähtökohtaisesti kaikkia henkilöitä, joita ollaan käännyttämässä, karkottamassa tai muutoin luovuttamassa Somaliaan.
Kansainvälinen rikostuomioistuin ICC antoi pidätysmääräyksiä Libyan ihmisoikeusloukkauksista	Kansainvälinen rikostuomioistuin on tänään antanut kolme pidätysmääräystä koskien Libyan johtoa. Muammar Gaddafi, hänen poikansa Saif al-Islam Gaddafi ja Libyan tiedustelupalvelun johtaja Abdullah al-Senussi määrättiin pidätettäväksi epäiltynä rikoksista ihmisyyttä vastaan.
EIT: Isyystunnustamisen mitätöiminen isän oikeustoimikelvottomuuden vuoksi rikkoi EIS 8 artiklaa	Euroopan ihmisoikeustuomioistuin on eilen antamassaan tuomiossa ensimmäistä kertaa ottanut kantaa oikeustoimikelvottoman henkilön isyyden tunnustamisen mitättömyyteen ja siitä seuranneeseen mahdottomuuteen saada isyys vahvistettua. Kroatian katsottiin rikkoneen EIS 8 artiklaa, koska tunnustamisen tehneellä isällä ei ollut mitään mahdollisuuksia omilla toimillaan saada isyyttä enää vahvistettua.
YK:n kidutuksen vastainen komitea antoi loppupäätelmänsä Suomelle	Komitea on huolestunut siitä, ettei esitutkintakuulusteluja järjestelmällisesti äänitetä tai videoida ja suosittelee, että Suomi myöntää tähän tarvittavat varat.
EIT: Isyyden vahvistamatta jättäminen rikkoi EIS 8 artiklaa	Euroopan ihmisoikeustuomioistuin on viime torstaina antamassaan tuomiossa katsonut, että Ranska oli rikkonut ihmisoikeussopimuksesta seuraavia velvoitteitaan, kun se ensin biologisen isän eläessä ja sitten hänen kuolemansa jälkeen ei suostunut vahvistamaan kiistatonta biologista isyyttä.
Suomen Kuvalehden toimittajan valitus ASEM-mielenosoituksesta EIT:sta hallitukselle vastattavaksi	Euroopan ihmisoikeustuomioistuin on lähettänyt Suomen Kuvalehden toimittaja Markus Pentikäisen valituksen Suomen hallituksen tiedoksi ja vastattavaksi.
EIT: Jatko-oleskeluluvan epääminen alaikäiseltä somalitytöltä loukkasi oikeutta perhe-elämän suojaan	Euroopan ihmisoikeustuomioistuin on Tanskaa koskeneessa tapauksessa katsonut, että oleskelulupaa käsittelevien viranomaisten ja tuomioistuinten tulee aina tarkastella lapsen etua, eikä pelkästään ulkomailla vietetty aika ole osoitus siitä, että perhesuhde on katkennut vapaaehtoisesti oleskeluluvan myöntäneessä maassa edelleen asuviin vanhempiin.
YK: Internet on ihmisoikeus	YK:n erikoislähettiläs Frank La Rue toteaa raportissaan 16.5.2011, että internet-yhteyden takaamisen tulisi olla jokaisen valtion prioriteettina.
EIT: Mihail Hodorkovskin tutkintavankeus usealla tavalla EIS:n vastaista	Euroopan ihmisoikeustuomioistuin on tänään antamassaan tuomiossa mm. pitänyt venäläisliikemies Mihail Hodorkovskin tutkintavankeutta liian pitkänä, vankilatiloja nöyryyttävinä, pidätystä laittomana ja sitä, että hänen asianajajaltaan takavarikoitiin muistiinpanot, niin ikään EIS:n vastaisena.
Ruotsissa kunta vahingonkorvausvastuuseen koulukiusaamisesta	Göteborgin käräjäoikeus on viime viikolla antamassaan tuomiossa määrännyt kunnan vahingonkorvausvastuuseen siitä, että koulun oppilasta oli pitkään kiusattu koulussa, eikä siihen ollut puututtu riittävästi.
EIT: Kreikkalaisten ministerien lausunnot tuomion antamisen jälkeen rikkoivat syyttömyysolettamaa	Euroopan ihmisoikeustuomioistuin on hiljattain antamassaan tuomiossa katsonut, että vailla lainvoimaa olleen tuomion vastaajan toiminnan kommentointi ministeritasolla lausumin "bunch of crooks" ("rosvojoukko") ja "you even steal from each other" ("te jopa varastatte toisiltanne") rikkoi Euroopan ihmisoikeussopimuksen 6 artiklan 2 kohtaa eli syyttömyysolettamaa.
Ruotsissa tiedotustilaisuus mielenkiintoa herättäneen tuomion antamisen jälkeen	Ruotsissa Västmanlandin käräjäoikeus järjestää tiedotustilaisuuden kiinnostusta herättäneen ns. kabotaasiliikennettä koskevan rikosoikeudenkäynnin tuomion antamisen jälkeen.
EIT käsittelee avopuolison oikeutta kieltäytyä todistamasta	Euroopan ihmisoikeustuomioistuimen suuri jaosto on käsitellyt suullisessa kuulemistilaisuudessa valitusta, jossa on kysymys avopuolison oikeudesta kieltäytyä todistamasta rikosasiassa puolisoaan vastaan.
EIT tutkii Irlannin vastuuta katolisessa koulussa pitkään jatkuneesta seksuaalisesta hyväksikäytöstä	Euroopan ihmisoikeustuomioistuin (EIT) on lähettänyt seksuaalista hyväksikäyttöä koskevan valituksen tiedoksi ja vastattavaksi Irlannin hallitukselle. Asiassa on kyse eräässä katolisessa koulussa vuosikausia jatkuneesta seksuaalisesta hyväksikäytöstä ja siitä, onko Irlanti valtiona syyllistynyt mm. epäinhimillisen ja halventavan kohtelun kieltämän ihmisoikeussopimuksen 3 artiklan loukkaukseen.
Ruotsin KKO: Texas Hold'em -pokeri on taitopeli, kun sitä pelataan turnausmuotoisena	Ruotsin korkein oikeus on arvioinut pokeriturnauksen järjestämisen rangaistavuutta hiljattain antamassaan tuomiossa. Tuomiossa katsottiin, että Texas Hold'em -pokeri ei ole peli, jonka lopputulos olennaisesti riippuu sattumasta silloin, kun peliä pelataan turnausmuotoisena.
FIA:n entinen johtaja Max Mosley hävisi juttunsa EIT:ssa	Euroopan ihmisoikeustuomioistuin katsoi, että kansainvälisen autourheiluliiton entisen johtajan Max Mosleyn yksityiselämän suojaa ei loukattu sillä, että lehdistöllä ei ollut velvollisuutta ilmoittaa yksityiselämää koskevien tietojen julkaisemisesta etukäteen hänelle.
Ruotsissa käräjäoikeus haastattelee oikeudenkäynteihin osallistuneita	Jällivaaran käräjäoikeus Ruotsissa haastattelee sen oikeudenkäynteihin osallistuneita asianosaisia ja todistajia kartoittaakseen heidän kokemuksiaan oikeudenkäynneistä.
EIT hylkäsi pyynnön vankien äänestämiskiellon käsittelemisestä suuressa jaostossa	Euroopan ihmisoikeustuomioistuin (EIT) on hylännyt Yhdistyneiden Kuningaskuntien pyynnön käsitellä vankeja koskenutta äänestyskieltoa EIT:n suuressa jaostossa.
Venäjän tuomitseminen Tsetsenian tapahtumista jatkuu EIT:ssa	Euroopan ihmisoikeustuomioistuin on jälleen kerran tuominnut Venäjän Tsetseniassa tapahtuneista kuolemista. Tällä kertaa kyse oli tapahtumista syyskuussa 1999 ilmaiskun aikana.
EIT:lta uusi pilottiasioiden käsittelyä koskeva käsittelysääntö	Euroopan ihmisoikeustuomioistuin (EIT) lisää käsittelysääntöihinsä (Rules of Court) 31.3.2011 lukien uuden ns. pilottivalituksia koskevan säännön.
Euroopan syrjinnänvastaisen lainsäädännön käsikirja julkaistu	Ensimmäinen laaja syrjinnänvastaisen lainsäädännön käsikirja julkistettiin Euroopan ihmisoikeustuomioistuimessa eilen 21. maaliskuuta, joka oli kansainvälinen päivä rotusyrjinnän poistamiseksi.
Lakimiehelle työpaikka UNHCR:n Tukholman toimistossa	UNHCR Stockholm has a vacancy for an Associate Legal Officer (NOB) to cover either Finland or Norway. The position is based in Stockholm and the incumbant is expected to live and work in Sweden!
EIT:n suuri jaosto antaa tuomion ns. krusifiksijutussa ensi perjantaina	Euroopan ihmisoikeustuomioistuimen suuri jaosto antaan tämän viikon perjantai-iltapäivänä tuomion asiassa Lautsi v. Italia. Kyse on suomalaissyntyisen Soile Lautsin valituksesta, jossa tuomioistuimen jaosto totesi Italian loukanneen, sallimalla krusifiksien esillä pitämisen kouluissa, oikeutta opetukseen yhdistettynä uskonnonvapauteen.
Ruotsissa hovioikeus hylkäsi syytteet terroristisen teon valmistelusta (stämpling)	Hovrätten för Västra Sverige on tänään antamallaan tuomiolla kumonnut käräjäoikeuden tuomion ja hylännyt syytteet kahta henkilöä kohtaan, joita syytettiin terrorististen tekojen valmistelusta al-Shabaab-järjestössä Somaliassa.
Julian Assangen luovuttamista koskeva päätös	Englantilainen City of Westminster Magistrates’ Court on viime viikolla antanut päätöksen Wikilieaksin perustajaa, Julian Assangea, luovutusta koskevassa asiassa.
Ruotsin Migrationsöverdomstolen: Somalian keski- ja eteläosissa vallitsee aseellinen konfliktitila	Ruotsin korkein maahanmuuttoasioita käsittelevä tuomioistuin Migrationsöverdomstolen on päätöksessään todennut, että Somalian etelä- ja keskiosissa vallitsevaa tilaa ei voida eriyttää siten, että ainoastaan joissakin osissa vallitsisi sisäinen aseellinen konfliktitila.
EIT: Yleisradion ja MOT:n toimittajien tuomitseminen ei rikkonut sananvapautta	Euroopan ihmisoikeustuomioistuin (EIT) on hiljattain antamassaan päätöksessä katsonut, että Yleisradion ja MOT:n toimittajien valitus oli ilmeisen perusteeton.
EIT:lta jälleen tuomio Suomelle liian pitkästä oikeudenkäynnistä	Euroopan ihmisoikeustuomiosutin (EIT) on tänään jälleen tuominnut Suomen liian pitkästä oikeudenkäynnistä.
EIT: Suomalaiset kotietsinnät puutteellisesti säädetty	Euroopan ihmisoikeustuomioistuin katsoo, että pakkokeinolain kotietsintää koskevat säännökset ovat niin puutteellisia, ettei "lailla säätämisen" vaatimus täyty.
EIT tulee arvioimaan kotietsinnän tilaa Suomessa	Euroopan ihmisoikeustuomioistuin (EIT) antaa ensi viikon tiistaina 15.2.2011 kaksi tuomiota valituksissa, joissa on kysymys Suomessa tehdyistä kotietsinnöistä.
Svea hovrätt: Manga-kuvien hallussapito laitonta, kun niiden sisältö voidaan tulkita lapsipornoksi	Ruotsissa Svean hovioikeus on tuominnut syytetyn lievästä lapsipornon hallusapidosta. Miehellä oli tietokoneellaan piirrettyjä Manga-kuvia, joista 39 kuvan hovioikeus katsoi täyttävän lapsipornon tunnusmerkistön.
Suomelle jälleen tuomio EIT:lta sananvapauden loukkauksesta	Euroopan ihmisoikeustuomioistuin (EIT) on jälleen tuominnut Suomen sananvapauden loukkaamisesta.
EIT: Sveitsi ei rikkonut ihmisoikeussopimusta kieltäytymällä itsemurhan avustamisesta	Euroopan ihmisoikeustuomioistuin (EIT) on perjantaina antamassaan tuomiossa katsonut, että Sveitsillä ei ollut velvollisuutta huolehtia siitä, että valittaja olisi saanut ilman reseptiä tappavaa ainetta (natrium pentobarbitaali), jotta valittaja olisi voinut tehdä itsemurhan. Lue lisää
EIT: Kreikan turvapaikkamenettely ja turvapaikanhakijoiden olosuhteet EIS:n vastaisia	Euroopan ihmisoikeustuomioistuimen (EIT) suuri jaosto on perjantaina antamassaan merkittävässä tuomiossa katsonut Kreikan turvapaikkamenettelyn sekä turvapaikanhakijoiden olosuhteiden Kreikassa rikkovan Euroopan ihmisoikeussopimuksen (EIS) 3 ja 13 artiklaa.
EIT:n suuri jaosto antaa tuomion Dublin II-asetuksen soveltamisesta Kreikan osalta	Euroopan ihmisoikeustuomioistuimen (EIT) suuri jaosto antaa perjantaina 21.1.2011 tuomion periaatteellisesti merkittävässä asiassa, joka koskee turvapaikanhakijan luovuttamista Kreikkaan ns. Dublin II-asetuksen nojalla.
EIT:lta jälleen tuomio Suomelle liian pitkästä oikeudenkäynnistä	Euroopan ihmisoikeustuomioistuin (EIT) on eilen antamassaan tuomiossa jälleen katsonut, että Suomi oli rikkonut vastaajan oikeutta oikeudenmukaiseen oikeudenkäyntiin kohtuullisessa ajassa (6 artikla).
EIT: Liettuan entisen presidentin vaalikelpoisuuden epääminen rikkoi ihmisoikeussopimusta	Euroopan ihmisoikeustuomioistuimen (EIT) suuri jaosto on eilen antamassaan tuomiossa katsonut, että Liettuan entisen presindentin Rolandas Paksasin vaalikelpoisuuden epääminen eduskuntavaaleissa rikkoi Euroopan ihmisoikeussopimukse 1 lisäpöytäkirjan 3 artiklassa taattua oikeutta vapaisiin vaaleihin.